
мектеп алды даярлық сыныбының тәрбиешісі
Оқыту мақсатында қолданылатын ойындар түрлері өте көп. Ойын баланың қанағат алу үшін жасалатын іс-әрекеті. Неміс ғалымы Ф.Пубель: «Ойын арқылы бала өзін-өзі көрсетеді» деген, ал, ғалым М.Лазарус: «Ойын жұмыстан кейінгі демалу мүмкіндігін тудырады»,- деген. Ғалым зерттеуші Г.Спенсер: «Ойын арқылы денедегі артық энергияны шығарамыз» десе, К.Крус: «Тіршілік үшін күреске әзірлену ойындарын ойнату маңызды» дейді. «Ойын технологиясын іс-тәжірибеде қолдану баланың қажеттіліктерін, қызығуларын қанағаттандырып, оның өмірге бейімделуін жеңілдетеді, болмысты тануға көмектеседі», деп көрсетеді Д.Б.Эльконин.

Анықтама бойынша, ойын бұл жүріс-тұрысты басқаруды жетілдіретін қоғамдық тәжірибені игеруге бағытталған жағдаяттар жайындағы әрекет түрі. Ойын халық педагогикасында мектепте және мектептен тыс мекемелерде кеңінен қоланылады.

Ойын ойға жетелейтін, өмір танымының алғашқы қадамы. Қазіргі мектептерде ойын әрекеті мынадай кезеңдерде қоланылады:

· Пәннің тақырыбы, тарауларын, мазмұнын дұрыс ұғынуда.

· Ойын түрлерін сапалы пайдалану (пәндік, рөлдік, сюжеттік, іскерлік ойындар).

· Сабақ кезінде, тыс уақытта да пайдалануға болады.

Ойын технологиясын қолдануда ойындардың тастырылуын, оның функциясын мұғалім жақсы білуі керек. Ойын технологиясын қолданғанда оның түрлері мен құралдарын дұрыс таңдауы қажет. Ойын технологиясы білім берудің тұтас бір бөлігі, ол оқыту үрдісінде жиі қоланылады. Ойынның мазмұны, сюжеті, кейіпкерлері оқушылардың танымдық белсенділігіне, оқудың элементтерін терең түсінуге әсер етеді. Сабақта ойын технологиясын пайдалану мұғалімнің шеберлігіне байланысты. Ойын технологиясын оқу үрдісінде пайдалану ерекшеліктері.

1) Оқу үрдісінде ойын модельдерінде проблемалық ситуациялар ойын жағдаяттары арқылы пайда болады. Ойын қорытындысы екі жақты жоспарды – ойын ретінде және оқу-танымдық нәтиже ретінде болады.

2) Ойын элементі балаларды әр түрлі іс-әрекетке тартудың маңызды жолына айналады. Ойын элементтерін енгізу балаларда белгіленген жұмысты қайткенде орындап, кез келген іске жауапкершілікпен қарау сезімін туғызады. 


Ұлы педагог В.А.Сухомлинский «Ойынсыз, музыкасыз, ертегісіз, шығармашылықсыз, қиялсыз толық мәндегі ақыл-ой тәрбиесі болмайды»,- дейді. Демек, шәкірттің ақыл-ойы, парасаты ұлттық салт-сананы сіңіру арқылы байланысқа түседі. 


В.А. Сухомлинский «Ойынсыз ақыл-ойдың қалыпты дамуына жоқ және жай болу мүмкін емес. Ойын дүниеге ашылған үлкен жарық дүние іспеттес. Ол арқылы баланың рухани байлығы жасампаз өмірмен ұштасып, айналасындағы дүние туралы түсінік алады. Ойын дегеніміз – ұшқын білуге құмарлықпен еліктеудің маздап жанар оты». Орыстың атақты педагогы Л.С.Выготский «Ойында адам қалыптасады» деген. Себебі ойын бала табиғатымен егіз, өйткені бала ойынсыз өспек емес, жан-жақты дамымақ емес.


Педагогикалық үрдіс сипаты бойынша ойынды мынадай топтарға бөледі:

1) Оқыту, дайындау, бақылаушы, жалпылаушы.

2) Танымдылық, тәрбиелік, дамытушылық.

3) Өндірістік, шығармашылық.

4) Коммуникативті, диагностикалық т.б.


Ойын арқылы оқыту технологиясы – оқушының жан-жақты дамуын қамтамасыз етеді.



Білімнің жаңа мазмұнын жүзеге асыру үшін жаңа технологиялар қажет. Жаңалықты меңгеру мен жүзеге асыруда дұрыс түсінбеушілік ұйымдастырушыға әртүрлі кедергі жасайтыны белгілі. Сондай педагогикалық технологиялардың бірі оқу мен жазу арқылы сын тұрғысынан ойлауды дамыту. 


Сын тұрғысынан ойлауды дамыту бағдарламасы әлемнің түпкір-түпкірінен жиналған білім берушілердің бірлескен еңбегі түсінуіміз керек. 


Бұл бағдарламаның мақсаты : барлық жастағы  оқушылардың кез келген мазмұн түсінікке сыни тұрғыдан қарап, екі ұйғарымы бар пікірдің біреуін таңдауға сапалы шешім қабылдауға сабақтарда үйрету. «Сорос – Қазақстан қоры» арқылы келген бұл технология қазақ тілдерінде мектепке ене бастаған. Бұл бағдарлама жаңа буын оқулықтарының талаптарын жүзеге асыруда оқушылардың білім деңгейін көтеруде, балаларды шығармашылыққа баулауда, ойларын еркін айтуда тез арада дұрыс шешімдер табуға ат салысатын бірден-бір тиімді бағдарлама деп есептеледі. 


Сын тұрғысынан ойлау-сынау емес, тыңдалған, бірін-бірі толықтырған ойлау десек қате айтылған сөз емес. 


Аталмыш бағдарламаны ішкі құрылымында ерекшелік бар. Бұл құрылым үш деңгейден тұратын оқыту мен үйретудің үлгісі. Көп ақпаратты талдай, жинақтай отырып ішінен қажеттісін алуға үйретеді.


І кезең – қызығушылықты ояту – бұл үйрену үрдісі. Оқушының бұрынғы білетіні мен жаңа біліміді ұштастырудан тұрады. Бұнда ойды қозғау, ояту, ми қыртысына тітіркендіргіш арқылы әсер ету жүзеге асады. Осы кезеңге қызмет ететін «Жұпта талқылау» стратегиясын бүгінгі практикалық яғни (өмірде), сабақтарда қолданып жүргендерін байқайсыздар.


Қызығушылықты ояту кезеңінің екінші мақсаты – үйренушінің белсенділігін ынта-жігерін арттыру. Оқушы өз білетінін еске түсіреді, қағазға жазады. Жұбымен, тобымен талқылайды.


Оқушы ойын осылайша шыңдауға мүмкіндік туады. Сын тұрғысын ойлауды үйрету үшін мына шараларды орындауды шарт: 

1. Сын тұрғысынан ойлауды үйрету үшін уақыт керек.

2. Оқушыларға ойланып-толғануға, ойын ашық айтуға рұқсат беру.

3. Әр түрлі идеялар мен пікірлерді қабылдау.

4. Үйрену барысында оқушылардың белсенді іс-әрекетін қолдау.

5. Кейбір оқушылардың бір-бірінің жауабына жасаған сынының дәлелді, дәйекті болуын талап ету.

6. Сын тұрғысынан ойлауды бағалау.

Ал, оқушылар:

· Сенімділікпен жұмыс жасау;

· Бар ынтасымен оқуға берілу;

· Пікірлерді таңдау, құрметтеу;

· Өз пікірін ашық білдіруді талап ету қажет.

Тек сонда ған олар: 

· Мен осы мәселе туралы не ойлаймын?

· Осы мазмұннан алған ақпарат менің бұрынғы білетініме сәйкес пе?

· Маған бұл жаңа ойлар қаншалақты әсер етті деген сауалдар төңірегінде ойлауға үйренеді.

Сын тұрғысынан ойлау – сынау емес, шыңдалған ойлау. Бұл бағдарламаны бірнеше стратегиялармен жұмыс жүргізуде жүзеге асырады. Бұл әдістер мынадай мақсаттар қояды:

· Оқушыларды ойландыруға;

· Өз ойларын ашық айтуға;

· Пікір таластыруға (дебат);

· Дұрыс сөйлей білуге;

· Өз бетімен ізденіп, жұмыс істеуге;

· Шығармашылығын дамытуға;

Сабақ сын тұрғысынан ойлау бағдарламасы бойынша үш сатыға бөлінеді:

1. Қызығушылықты ояту;

2. Мағынаны ажырату;

3. Ой толғанысы.


Қызығушылықты ояту сатысында – оқушы қарастырылғалы тұрған мәселе туралы не біледі, не айта алады, бұрыннан білетінін еске түсіру, ой қозғап, әсер ету кезеңін айтады.


Оқушылар өз топтарында еске түсіріп, талдап, ортаға салады, осылайша шыңдалған ойлауға қадам басады.


Мағынаны ажырату сатысында – нақты тақырыпты мұғалім сұрақ-жауап арқылы, өз беттерімен ойларын айтуға тапсырмалар орындауға бағыттайды.


Ой толғанысы сатысында – оқушы не үйренгенін қорытып, саралап оны түсіндіру арқылы білім жинақтайды. Әр топ сыни көзбен қарап, баға береді. 


І,ІІ,ІІІ саты: «Топтау», «Суретке қарап болжау», «Түртіп алу», «Елестету», «Қос шеңбер», «Бес жолды өлең» т.б.

Қорытынды. Ойын арқылы оқыту технологиясын педагогикалық тәсілдің көзі ретінде шебер мұғалімдер сабақ үстінде балаларды ойын элементтерін қолдану арқылы тәрбиелейді, білім береді. Мысалы, қазақ тілі сабағында мұғалім «Бұзылған телефон» деген ойынды қолданады. Сыныпқа кірген бетте өзіне жақын тұрған оқушыға сыбырлайды, ол ол әрі қарай келесі оқушыға, содан кейін әрі қарай сыбыс жалғаса береді. Ең соңғы оқушы тақтаға шығып, естігенін жазады. Осы сабақтың нәтижесі кейде қызық күлкі тудырады, оқушылар арасында өзара түсінушілік, сенім пайда болады. Осы тәсіл оқушының зейінін, оқуға деген сынды көзқарасын дамытады. 


Сабақ кезінде ойын тәсілдері мен жағдаяттарын жүзеге асыру мынадай бағыттарды жүргізіледі: дидактикалық мақсат оқушылар алдына ойын тапсырмасы формасында болады, оқу материалдары ойын құралдары ретінде қолданылатын процесс, дидактикалық материалды сәтті орындау ойын нәтижелерімен байланысты.

